Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 97/12/8807	Michalovce, 26.7.2013
EEČ : 2-66-209-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 24.4.2012, spisová značka 1 Pv 97/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Od presne nezisteného času od dňa 24.1.2012 v meste Michalovce do 15.55 hod. dňa 26.1.2012, kedy bola u neho vykonaná policajná kontrola na chodníku na ul. Jána Švermu v Michalovciach, prechovával vo vrecku bundy v pere s nápisom "Polícia"  sušenú rastlinu konope (Cannabis) o hmotnosti 90 mg s obsahom viac ako 10 mg účinnej látky THC, zaradenú v zmysle zákona č. 139/1998 Z. z. v znení neskorších predpisov do I. skupiny omamných látok, z ktorej by bolo možné podľa znaleckého posudku pripraviť jednu obvykle jednorázovú dávku drogy.

Uznesením prokurátora Okresnej prokuratúry Michalovce zo dňa 24.4.2012, spisová značka 1 Pv 97/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Michalovce sp.zn. 1 Pv 97/12 zo dňa 24.4.2012 bolo podľa § 216 ods.1 Tr. poriadku trestné stíhanie proti obvinenému XXXXX podmienečne zastavené na tom skutkovom základe, ako je uvedené v citovanom uznesení prokurátora. Podľa § 216 ods.2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie nadobudlo právoplatnosť dňa 1.5.2012.
Skúšobná doba pre podmienečné zastavenie trestného stíhania uplynula dňom 1.5.2013.
Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. poriadku a viedol riadny život. 
Z odpisu registra trestov obvineného a správy Obvodného oddelenia PZ Michalovce vyplýva, že okrem podmienečného zastavenia trestného stíhania tunajšou prokuratúrou, obvinený v ňom nemá žiadny záznam a nebol v priebehu skúšobnej doby trestne stíhaný. 
Z evidencie Obvodného úradu, odboru všeobecnej vnútornej správy Michalovce však bolo zistené, že obvinený bol rozkazom sp. zn. XXXXX uznaný vinným z priestupku proti občianskemu spolunažívaniu podľa § 49 ods.1 písm.d) zákona č. 372/1990 Zb. o priestupkoch v znení neskorších predpisov pre skutok, ktorý spáchal dňa 28.5.2012, za čo mu bola uložená pokuta vo výške 16,- €. Aj napriek tomu, že počas skúšobnej doby podmienečného zastavenia sa obvinený dopustil uvedeného priestupku, nejedná sa o priestupok rovnakého charakteru, než za aký bol trestne stíhaný a jeho závažnosť je nepatrná. Pri rozhodovaní preto nebolo na túto skutočnosť prihliadnuté. 
Podľa § 217 ods.1 Tr. poriadku ak obvinený v priebehu skúšobnej doby bude viesť riadny život, rozhodne orgán, splní povinnosť nahradiť spôsobenú škodu a vyhovie aj ďalším uloženým obmedzeniam a povinnostiam, prokurátor rozhodne, že sa obvinený osvedčí. Inak sa rozhodne, a to aj počas skúšobnej doby, že sa v trestnom stíhaní bude pokračovať.
Vzhľadom na vyššie uvedené skutočnosti obvinený splnil všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Richter
prokurátor